《江宿》
明代·张治

移舟初极浦，倚岸即斜曛。
澹澹月临水，微微星出云。
流萤散高影，暗水聚寒纹。
山雨夜深至，凄然不可闻。

作者简介：（1488—1550）湖广茶陵人，字文邦，号龙湖。正德十六年会试中式，世宗即位，成进士。官至南京吏部尚书，入为文渊阁大学士，进太子太保。常以兵弱民穷而天下干耗、经费无纪为忧。对人态度平易，喜奖掖士类。有《龙湖文集》。